Uqbel ad ldiɣ tabrat taneggarut n Zehra, ikcem-iyi lxuf, ur ẓriɣ ayɣer, amzun d lḥerma n lmeytin akked lɣaybin ɣef I tɛeddaɣ. D tidet, akken sawḍeɣ tidak yella, maca ḥulfaɣ amzun mačči d lḥeq fell-I ad aruɣ akka cfawatn wiyaḍ akken ad qqiment I lebda deg udlis, madden ahat ttun, ula d wid iɛacen deg udlis-a, wa yemmut, wa ibeddel amkan, wa yettu ibeddel tudert. Yifit limer ahat serɣeɣ yakk lekwaɣeḍ-a, akken ad twattun I lebda, ama d ayen yelhan neɣ dayen n dir.